มารี

"*อย่าทะเลาะกันเรื่องไม่เป็นเรื่องเลย เค้กมันเสียรสชาติหมด*"
―มารี

"*ฉันจะทานเค้กเสร็จก่อน, หรือธงฝ่ายนั้นจะขึ้นก่อนกันแน่?*"
―มารี

## เกริ่นนำ

มารีเป็นตัวละครจาก*ฝ่ายเอสคาเลเตอร์*ของ**โรงเรียนศึกษาเสรีบีซี** และเธอยังเป็นหัวหน้าหน่วยที่บังคับการรถถังสัญชาติฝรั่งเศสนามว่า **FT-17** และมีสัญลักษณ์เป็น **”หัวใจสีแดง”** อีกด้วย

## ข้อมูลส่วนตัว

มารีเป็นผู้หญิงที่ตัวค่อนข้างเล็ก เธอมีผมยาวสีบลอนทองและมีดวงตาสีเขียวเข้ม เรามักจะได้เห็นเธอใส่ชุดเครื่องแบบของเซนฉะโดในอนิเมะพร้อมกับหมวกใบใหญ่ นอกจากนี้เธอยังพกพัดที่มีตราโรงเรียนติดตัวอีกด้วย

## อุปนิสัยของตัวละคร

เธอเป็นคนที่สุภาพเรียบร้อยมากเมื่อเทียบกับรองหัวหน้าหน่วยทั้งสองคนของทีมที่ค่อนข้างเลือดร้อน เราจะได้เห็นเธอกินเค้กอยู่เสมอ นอกจากนี้เธอยังปฏิเสธที่จะทำความเคารพคู่ต่อสู้อย่าง**โออาไร**ก่อนการแข่งขันอีกด้วย ถึงอย่างนั้น, เธอก็มีความสามารถมากพอที่จะทำให้รองหัวหน้าของเธอทั้งสองคนอย่างอันโดและโอชิดะ สามารถทำงานกันเป็นทีมได้อย่างสมบูรณ์แบบ โดยเหตุการณืการทะเลาะกันภายในทีมก็เป็นหนึ่งในสิ่งที่เธอคาดหวังให้มันเกิดขึ้นด้วยเช่นกัน

ตัวเธอนั้นไม่ค่อยที่จะระวังตัวมากนัก รวมถึงค่อนข้างมั่นใจว่าจะไม่โดนยิง เนื่องจากเธอชอบเอาตัวเองออกมาจากรถถัง ซึ่งความจริงแล้วรถถังของเธอนั่งได้แค่สองคน(ไม่รวมตัวเธอเอง) ทั้งนี้ตัวเธอก็จะหลบเข้าไปด้านในหากเจอการโจมตีที่หนักหน่วงจริงๆ

## ภูมิหลังของตัวละคร

มารีปรากฎตัวพร้อมกับรองหัวหน้าของเธอทั้งสองคนในช่วงรอบที่สองของ**มหกรรม Cauldron** ซึ่งเป็นจังหวะที่ทุกคนกำลังสักสนเรื่องของ “ทีมโอนิ” และคนที่เป็นฝ่ายจัดการอยู่ขอบสนามก็คือ**แอสพารากัส** รุ่นพี่ของพวกเธอที่ไม่ได้รับรู้รายละเอียดเรื่องทีมโอนิเช่นกัน

ดูเหมือนว่าเธอจะเป็นคนที่ผ่านการฝึกฝนมามาก ซึ่งเธอได้สั่งให้อันโดกับโอชิดะสู้กันเพื่อหาว่าใครคือทีมคุ้มกันที่เก่งกาจที่สุดในโรงเรียน ก่อนจะจบลงด้วยการบังคับให้ทั้งสองคนร่วมมือกัน หลังจากที่มารีสามารถเอาชนะพวกเธอได้ทั้งสองคน ระหว่างการสอดแนมของ**ยูคาริ**, เราจะได้เห็นตัวเธอนั่งทานเค้กอย่างใจเย็น ท่ามกลางลูกทีมของเธอที่ตีกันเองอย่างวุ่นวาย ซึ่งความจริงนั้นเป็นแผนของเธอเอง ที่หลอกล่อให้คนภายนอกคิดว่าพวกเธอมีปัญหากันเองภายในทีม นอกจากนี้เธอยังไม่ยอมทำความเคารพคู่ต่อสู้ ด้วยเหตุผลที่ว่าทำไมเธอต้องทำอีกด้วย

ระหว่างการแข่งขันใน**ศึกหน้าหนาวตีนตะขาบ**ที่พบกับโรงเรียนสตรีโออาไร เธอได้บังคับการรถถัง FT-17 โดยมีจุดเริ่มต้นเป็นเนินเขาและมีสะพานไม้ พร้อมกับส่ง **ARL 44** ออกไปเป็นแนวหน้าเพื่อทำให้อีกฝ่ายเข้าใจผิดว่ารถธงของเธอไม่มีการคุ้มกันและหลอกล่อโออาไรเข้ามาในพื้นที่สังหารนั่นก็คือสะพานไม้ ซึ่งแผนการของเธอสามารถทำได้อย่างไร้ที่ติ ทำให้โออาไรตกอยู่ในวงล้อมของทีมเธอ แต่การแก้เกมของ**นิชิซึมิ มิโฮะ**ทำให้การต่อสู่ต้องชะงักลงและเธอสั่งให้ลูกทีมทั้งหมดถอยทัพ ก่อนที่พวกเธอจะได้ร้องเพลงเพื่อแสดงถึงเอกลักษณ์ของโรงเรียนตัวเองอย่างเพลง **Chant de l'Oignon**

## เกร็ดความรู้เพิ่มเติม

* ชื่อของเธอตั้งมาจาก **มารี อ็องตัวแน็ต** ซึ่งเป็นตัวละครจากมังงะยอดนิยมอย่าง**กุหลาบแวร์ซายส์**อีกด้วย
	+ ทั้งนี้ชื่อมารี อ็องตัวเเน็ตยังอ้างอิงมาจากราชินีของฝรั่งเศสใน**ยุคการปฏิวัติของฝรั่งเศส**อีกด้วย
	+ สาเหตุที่ทำให้บีซีแตกออกเป็นสองฝ่ายก็เพื่อจะแสดงถึงฝั่งของขุนนางและประชาชนนั่นเอง
* ความจริงที่ว่ามารีมักจะกินเค้กอยู่ตลอดเวลานั้นอ้างอิงมาจากหนังสือชื่อ **les confessions** ที่เขียนโดย**ฌ็อง-ฌัก รูโซ** โดยเขาได้เขียนเอาไว้ว่า “เจ้าหญิงผู้ยิ่งใหญ่กล่าวเอาไว้หลังจากที่ทราบว่าประชาชนไม่มีขนมปังทานว่า **“ให้พวกเค้ากินเค้กสิ!”**” ซึ่งภายหลังคำพูดดังกล่าวกลายมาเป็นที่นิยม แต่แท้จริงแล้วยังไม่มีบันทึกใดๆที่บอกว่านางได้พูดจริงๆ
* เธอเป็นหัวหน้าทีมคนแรก(ของตอนปัจฉิมบท)ที่ได้สู้กับโออาไร
* ทีมของเธอเป็นหนึ่งในสามโรงเรียนที่มีรองหัวหน้าหน่วยถึงสองคน